Diari Oficial de la Generalitat Valenciana


Sumari del DOGV 1550, del 24-05-1991 (1991/821249)

ORDRE de 3 de maig de 1991, de la Conselleria d'Obres Publiques, Urbanisme i Transports, per la qual s'estableix un programa d'ajudes per a la renovació i ampliació del parc mòbil destinat als serveis regulars de transport públic de viatgers per carretera que actuen a l'àmbit metropolitá.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/05/03/(1)/dof/vci/html**

### Dades del document

Número de DOGV
:   1550

Data del DOGV
:   24-05-1991

Secció del DOGV
:   DISPOSICIONS GENERALS

Número del document
:   1991/821249


Data del document
:   03-05-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Correcció d'errades

Anàlisi jurídica

Ordre de 3 de maig, del Conseller d'Obres Públiques, Urbanisme i Transports, per la qual estableix un programa d'ajudes per a la renovació i ampliació del parc mòbil destinat als serveis regulars de transport públic de viatgers per carretera que actuen a l'àmbit metropolità.  
Amb l'aprovació de la Llei 1/1991 de la Generalitat Valenciana, del 14 de febrer, d'Ordenació del Transport Metropolità de València, s'estableix el marc legal necessari per escometre els problemes que planteja la realitat metropolitana en el sistema de transport públic i es crea el model d'organització que permet que els diferents serveis que actuen en l'espai metropolità funcionen harmònicament com a parts d'un sistema integrat, coherent i eficaç que, assegurant les condicions de capacitat i el preu en els desplaçaments, adopte racionalment els recursos que hi ha a les necessitats de la demanda del transport.  
Paral·lelament es planteja la necessitat d'establir un programa d'ajudes a la renovació i l'ampliació del parc d'autobusos adscrits als serveis de viatgers interurbans d'ús general que actuen a l'àmbit metropolità atesa la gran inversió que comporta la compra de nous vehicles, les dificultats actuals de recórrer a crèdits externs i el cost elevat d'aquests, i també les característiques d'explotació inherents a aquests serveis tarifes obligatòries, freqüències fixes etc., junt a la necessitat de millorar i potenciar la qualitat dels serveis com a mesura prèvia i necessària per a emprendre la nova coordinació del transport metropolità.  
Per tot això, fent ús de les atribucions que em confereix l'article 35 e) de la Llei de Govern Valencià i el Decret 158/1987, del 21 de setembre, del Consell de la Generalitat Valenciana, pel qual s'aprova el reglament orgànic i funcional de la Conselleria d'Obres Públiques, Urbanisme i Transports,  
ORDENE:  
Article primer  
L'establiment d'un programa d'ajudes per a la renovació i ampliació del material mòbil adscrit a les concessions de serveis regulars de transport públic de viatgers per carretera els itineraris o serveis parcials dels quals discórreguen íntegrament dins de l?àmbit territorial de l?àrea de València i els serveis dels quals tinguen una continuïtat ininterrompuda en les seues expedicions superior a vuit mesos.  
Article segon  
Les ajudes es concediran tant per a la substitució de vehicles adscrits a les concessions com per a l'ampliació del parc mòbil d'aquestes, mitjançant l'adquisició de vehicles nous o usats, quan es garantesca el seu bon estat i ho exigesquen les condicions especials en l'explotació del servei.  
Article tercer  
Les quanties màximes que es concediran per vehicle són les següents:  
1. Si es tracta de substitució de vehicles:  
a) Per a vehicles nous fins a un 38% del valor d'adquisició del vehicle i amb un màxim de:  
- 6.000.000 PTA per a la renovació de vehicles amb edat superior a quinze anys.  
- 4.000.000 PTA per a la renovació de vehicles matriculats en 1976 i 1977.  
- 3.500.000 PTA per a la renovació de vehicles matriculats en 1978 i 1979.  
- 3.000.000 PTA per a la renovació de vehicles matriculats en 1980.  
b) Per als vehicles usats amb antiguitat no superior a sis anys i en bon estat de funcionament, fins a un 32% del valor d'adquisició del vehicle i amb un màxim de:  
- 2.500.000 PTA per a la renovació de vehicles amb una edat superior a 15 anys.  
- 2.000.000 PTA per a la renovació de vehicles matriculats en 1976, 1977, 1978, 1979 i 1980.  
Per al càlcul de l'edat dels vehicles es prendrà com a data màxima el 31 de desembre de 1990.  
2. Si es tractés d'ampliació del parc de vehicles es concedirà una ajuda màxima de 3 milions de PTA per a l'adquisició d'un vehicle nou.  
Article quart   
1. En l'atorgament d'aquestes ajudes se seguirà el següent ordre de prioritats.  
1r Substitució de vehicles de més edat per vehicles nous.  
2n. Substitució de vehicles de més edat per vehicles usats.  
3r. Ampliació del parc d'autobusos mitjançant l'adquisició de vehicles nous.  
2. Els vehicles que s'adquiresquen mitjançant aquest programa d'ajudes s'hauran d'inscriure necessàriament en els serveis prestats a l?àrea metropolitana, estar dotats d'aire condicionat i complir les condicions tècniques que estableix el reglament núm. 36 sobre prescripcions uniformes relatives a les característiques de construcció dels vehicles de transport públic de persones.   
La Direcció General de Transports desenvoluparà les característiques que aquests vehicles hauran de reunir sobre la uniformitat d'imatge en la prestació d'un servei de caràcter metropolità.  
Article cinquè  
1. Les sol·licituds de les ajudes previstes en aquesta ordre es realitzaran mitjançant instància adreçada a la Direcció General de Transports de la Conselleria d'Obres Públiques Urbanisme i Transports, i s'hi adjuntaran els documents que s'especifiquen en l'annex d'aquesta ordre.  
2. Les instàncies i documentació exigida s'hauran de presentar en la Direcció General de Transports de la Conselleria d'Obres Públiques, Urbanisme i Transports o per qualsevol altre mitjà que dispose l'article 66 de la Llei de Procediment Administratiu, en el termini de trenta dies hàbils, comptadors des de l'endemà de la publicació d'aquesta ordre en el Diari Oficial de la Generalitat Valenciana.  
3. Les esmentades ajudes es concediran al llarg de tot l'any 1991, per un import total màxim de 120 milions de PTA a càrrec de la línia de subvenció genèrica 701/000/91 Coordinació del Transport a l'Area de València, del programa 513.30 Ordenació i Coordinació del Transport Terrestre.  
Article sisè  
La Direcció General de Transports, a la vista de les sol·licituds presentades i després de l'estudi i fixació d'admissibilitats i quanties, elaborarà les propostes motivades per a l'atorgament i denegació i les elevarà al Conseller d'Obres Públiques, Urbanisme i Transports per a la resolució definitiva.  
Article setè  
1. Us empreses concessionàries que obtinguen ajuda per a la renovació del material mòbil acreditaran, amb la documentació que s'esmenta en l'apartat següent d'aquest article estar al corrent de les obligacions tributàries i davant de la Seguretat Social, d'acord amb l'Ordre del 7 de gener de la Conselleria d'Economia i Hisenda sobre justificació del compliment d'obligacions tributàries i davant de la Seguretat Social, i també de no tenir pendent de pagament cap sanció definitiva en via administrativa per incompliment de la legislació de. transports.  
2. Us empreses concessionàries de l'apartat anterior hauran d'aportar obligatòriament, en el termini de trenta dies hàbils des de la data de comunicació de la resolució del Conseller d'Obres Públiques, Urbanisme i Transports la documentació següent:  
- Si es tracta de substitució de vehicles, el compromís per part de l'empresa de la baixa del vehicle de la concessió i la seua posterior justificació, en el termini d'un mes des de la data d'adscripció d'aquest vehicle a la concessió.  
- Contracte de compra que incloga xassís i carrosseria.  
- Compromís de lliurament en el termini de quatre mesos del nou vehicle i de la seua adscripció a la concessió.  
Respecte de les obligacions tributàries s'exigirà:  
- Falta o l?últim rebut de la llicència fiscal.  
- Declaracions i documents de l'ingrés de l'Impost sobre la Renda de les Persones Físiques o, si escau, de l?Impost sobre Societats, dels pagaments a compte o fraccionats o de les retencions a compte d'ambdós, de l'Impost sobre el Valor Afegit i la relació anual d'ingressos i pagaments a la qual es refereix el RD 2529/1986, del 5 de desembre, el termini reglamentari de presentació del qual haguera vençut durant els dotze mesos immediatament anteriors a la data de la sol·licitud de la subvenció.  
Els documents esmentats es presentaran en original o còpia autenticada o compulsada com cal. També hauran de portar el Número d'Identificació Fiscal.  
Respecte de les obligacions davant la Seguretat Social:  
- Certificat de la Tresoreria Territorial de la Seguretat Social respecte al fet de figurar inscrit o, si escau, afiliat al règim de la Seguretat Social.  
- Documents de cotització, diligenciats com cal per l'oficina recaptadora, relatius a la liquidació de quotes no incloses en el certificat, es podran exigir, com a màxim, documents de cotització o justificants de pagament corresponents a dotze mesos anteriors a la data de sol·licitud de la subvenció.  
Els documents esmentats es presentaran en original o còpia degudament autenticada o compulsada.  
Article vuitè  
La Direcció General de Transports comprovarà el compliment de les obligacions establertes per a l'otorgament de l'ajuda. El seu imcompliment donarà lloc a la denegació de l'ajuda o de la revocació del seu atorgament.  
DISPOSICIONS FINALS  
Primera  
S'autoritza la Direcció General de Transports per al desenvolupament, interpretació i aplicació d'aquesta ordre.  
Segona  
Aquesta ordre entrarà en vigor el dia de la seua publicació en el Diari Oficial de la Generalitat Valenciana.  
València, 3 de maig de 1991.  
El Conseller d'Obres Públiques, Urbanisme i Transports,   
EUGENIO BURRIEL DE ORUETA  
ANNEX  
Documents que s'han d'adjuntar a les sol·licituds d'ajuda  
1. Fotocòpia de les condicions de concessió (itinerari, calendari, horari, nombre d'expedicions, vehicles adscrits, tarifes, etc.) vigents en el moment de la sol·licitud.  
2. Pla de renovacio de vehicles adscrits a la concessió, d'acord amb les possibilitats financeres reals de l'empresa.  
3. Memòria explicativa de les característiques del vehicle o vehicles que s'han de substituir, i també dels vehicles que s'adquiriran, preus de mercat i raons per a l?elecció del model en cada cas; es detallarà el pla de finançament dels vehicles, les fonts de procedència dels recursos i el termini d'amortització dels préstecs per a l'adquisició.  
4. Matrícula de les vehicles que s'han de substituir.  
5. Dades sobre els costos i ingressos de la concessió de l?exercici 1990 (segon model que es facilitarà a la Direcció General de Transports de la Conselleria d'Obres Públiques, Urbanisme i Transports).  
6. Qualsevol altre document o dada que la Direcció General de Transports considere necessaris per a un coneixement més exhaustiu de les empreses concessionàries sol·licitants de la subvenció.


Còpia Permalink ELI